Сигнал за бедствие

Сигнал за бедствие е международно приет начин за искане на помощ. Сигнализацията се извършва чрез радиовръзка, визуални или звукови средства. Подаването на такъв сигнал означава, че животът на хората се намира под непосредствена и неизбежна опасност и те се нуждаят от незабавна помощ. Подаването на сигнал за бедствие при всички други обстоятелства е грубо нарушение на международните закони, както и на повечето местни такива.
Аварийната комуникация е обмен на електронни съобщения, най-често гласови данни чрез радиовръзка, за излъчване и приемане на сигнали за бедствие. Аварийните честоти са предназначени изключително за аварийна комуникация – обмен на радиоелектронни съобщения при кризи, бедствия и аварии. Те са:
Когато животът на хората се намира в непосредствена и неизбежна опасност, е допустима намеса в радиоразговори на други кореспонденти, за искане на помощ, на всякакви честоти. Изчаква се пауза в разговора, когато единият кореспондент е завършил репликата си, а другият още не е отговорил, и се съобщава:
Обявяването на „авариен трафик“ (на английски: declaring emergency) е равнозначно на искане за помощ със сигнала MAYDAY.
Сигналите за бедствие на море са дефинирани в Международни правила за предотвратяване на сблъскване на море и в Международния сигнален код. Те трябва да се използват само при огромна и неизбежна опасност за живота. Другите спешни сигнали трябва да бъдат подавани чрез сигнал пан-пан.
Бедствие може да бъде оповестено по някой от следните начини:
Освен с посочените начини, бедствие може да се сигнализира чрез автономни радио маяци, например Emergency Position-Indicating Radio Beacon (EPIRB).
Ако никой от тези начини не може да се използва, вниманието може да бъде привлечено чрез какъвто и да е необичаен сигнал, например фок, вдигнат наопаки.
Обръщането на национален флаг вече не е широко използвано като сигнал за бедствие, защото е трудно или невъзможно някои флагове да бъдат разпознати, че са обърнати (например флагът на Австрия – или на Аржентина – ) или наблюдаващият да не е запознат с конкретния флаг и да не разбере, че е обърнат. Ако националният флаг е единственото средство на разположение, в ъглите му могат да бъдат направени възли.
Честотата за предаване на радиосигнали за бедствие на граждански самолети е 121,5 MHz. Военните самолети използват честота 243 MHz (която е хармонична на 121,5 MHz и поради това гражданските радиомаяци излъчват и на военната честота). Самолетите могат да сигнализират за бедствие чрез задаване на някой от специалните транспондерни кодове, например 7700.
Самолет без радиовръзка може да подаде сигнал за бедствие чрез „триъгълен модел за бедствие“ – серия от последователни завои на 120°. Това е рядко използван начин за сигнализация.
Аварийните сигнали за бедствие са елементарен набор от знаци, които се изобразяват на земята с размери 10 х 6 метра от подръчни материали – камъни, дървета, треви с контрастен цвят и други. Трябва да са добре видими от въздуха и околните планински върхове. Не е подходящо сигналът да се изработва близо до високи дървета, могили и други, които ограничават видимостта. През деня в огньовете трябва да се слагат повече треви и листа – така се отделя повече дим, който се вижда по-надалеч. През нощта огньовете трябва да бъдат колкото е възможно по-ярки. Ако не разполагате с много дърва, подгответе три сигнални огъня, но поддържайте само един слаб огън. Непрекъснато се оглеждайте за самолети, превозни средства и други. Бъдете готови да запалите сигналните огньове при първия признак, че наблизо минават превозни средства, от които могат да бъдат забелязани.
Други аварийни сигнали за бедствие са шест силни изсвирвания, шест просветвания с прожектор или шест проблясвания с огледало, последвани от едноминутна пауза; сигналите се повтарят до получаване на отговор. Три изсвирвания или просветвания са подходящ отговор.
Ако претърпите авария с пътно превозно средство в пустиня или друга рядко населена местност, останете при автомобила, независимо колко дълго ще ви се наложи да чакате. Намирането на превозно средство на път, по който макар и рядко, но все пак минават автомобили, е много по-лесно и вероятно, отколкото намирането на човек или група, които бродят в пустошта. Отворете капака на двигателя и багажника – това е сигнал за бедствие, който пилотите и представителите на аварийно-спасителните служби (полиция, пожарна и други) добре познават.
Международна таблица сигнали „Земя – Въздух“ се използва от професионални спасители, пилоти, военни и други. Значението на сигналите е: